CELEX: 22008A1210(01)
Language: el
Date: 2008-12-10 00:00:00
Title: Συμφωνία μεταξύ της Ευρωπαϊκής Κοινότητας και του Βασιλείου της Δανίας σχετικά με την επίδοση και κοινοποίηση δικαστικών και εξωδίκων πράξεων σε αστικές ή εμπορικές υποθέσεις

10.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/21
            
         Συμφωνία μεταξύ της Ευρωπαϊκής Κοινότητας και του Βασιλείου της Δανίας σχετικά με την επίδοση και κοινοποίηση δικαστικών και εξωδίκων πράξεων σε αστικές ή εμπορικές υποθέσεις
   Σύμφωνα με το άρθρο 3 παράγραφος 2 της συμφωνίας μεταξύ της Ευρωπαϊκής Κοινότητας και του Βασιλείου της Δανίας σχετικά με την επίδοση και κοινοποίηση δικαστικών και εξωδίκων πράξεων σε αστικές ή εμπορικές υποθέσεις (1), η οποία συνάφθηκε με την απόφαση 2006/326/ΕΚ του Συμβουλίου (2) (στο εξής «η συμφωνία»), οσάκις εκδίδονται τροποποιήσεις του κανονισμού (ΕΚ) αριθ. 1348/2000 (3), η Δανία κοινοποιεί στην Επιτροπή την απόφασή της εάν θα εφαρμόσει ή όχι το περιεχόμενο των τροποποιήσεων αυτών.
   Ο κανονισμός (ΕΚ) αριθ. 1393/2007 του Ευρωπαϊκού Κοινοβουλίου και του Συμβουλίου (4) περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις («επίδοση ή κοινοποίηση πράξεων») και κατάργησης του κανονισμού (ΕΚ) αριθ. 1348/2000 του Συμβουλίου εκδόθηκε στις 13 Νοεμβρίου 2007.
   Σύμφωνα με το άρθρο 3 παράγραφος 2 της συμφωνίας, η Δανία, με επιστολή της 20ής Νοεμβρίου 2007 κοινοποίησε στην Επιτροπή την απόφασή της να εφαρμόσει το περιεχόμενο του κανονισμού (ΕΚ) αριθ. 1393/2007. Σύμφωνα με το άρθρο 3 παράγραφος 6 της συμφωνίας, η κοινοποίηση εκ μέρους της δημιουργεί αμοιβαίες υποχρεώσεις μεταξύ Δανίας και Κοινότητας. Τοιουτοτρόπως, ο κανονισμός (ΕΚ) αριθ. 1393/2007 αποτελεί τροποποίηση της συμφωνίας και θεωρείται ότι προσαρτάται σε αυτήν.
   Σύμφωνα με το άρθρο 3 παράγραφος 4 της συμφωνίας, τα απαραίτητα διοικητικά μέτρα αρχίζουν να ισχύουν την ημερομηνία έναρξης ισχύος του κανονισμού (ΕΚ) αριθ. 1393/2007.
   
      (1)  ΕΕ L 300 της 17.11.2005, σ. 55.
   
      (2)  ΕΕ L 120 της 5.5.2006, σ. 23.
   
      (3)  ΕΕ L 160 της 30.6.2000, σ. 37.
   
      (4)  ΕΕ L 324 της 10.12.2007, σ. 79.